Diari Oficial de la Generalitat Valenciana


Sumari del DOGV 5944, del 30-01-2009 (2009/921)

RESOLUCIÓ de 28 de gener de 2009, de la consellera de Justícia i Administracions Públiques, per la qual es disposa la publicació de la decisió del jurat corresponent a la II edició dels Premis Raquel Payá de la Generalitat.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/921


Data del document
:   28-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * jove
    * mètode pedagògic
    * distinció honorífica
    * política social

RESOLUCIÓ de 28 de gener de 2009, de la consellera de Justícia i Administracions Públiques, per la qual es disposa la publicació de la decisió del jurat corresponent a la II edició dels Premis Raquel Payá de la Generalitat. [2009/921]  
D'acord amb el que disposa l'article 8 i disposició final primera del Decret 234/2007, de 7 de desembre, del Consell, pel qual es creen els Premis Raquel Payá de la Generalitat, resolc:  
Primer  
Ordenar la publicació, en el Diari Oficial de la Comunitat Valenciana, de l'acta de data 20 de gener de 2009, corresponent a la decisió del jurat de la II edició dels Premis Raquel Payá de la Generalitat, que s'adjunta com a annex a la present resolució.  
Segon  
La present resolució produirà efectes des del mateix dia que es publique en el Diari Oficial de la Comunitat Valenciana.  
València, 28 de gener de 2009.- La consellera de Justícia i Administracions Públiques: Paula Sánchez de León Guardiola.  
ANNEX  
Acta del jurat de la II edició dels Premis   
Raquel Payá de la Generalitat  
Sent les 10 hores del dia de la data, es va constituir a la seu de la Conselleria de Justícia i Administracions Públiques, de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá de la Generalitat, el jurat format per:  
Paula Sánchez de León Guardiola, consellera de Justícia i Administracions Públiques i presidenta del jurat.  
Juan Luis de la Rúa Moreno, president de Tribunal Superior de Justícia de la Comunitat Valenciana.  
Patricia Montagud Alario, secretària autonòmica de Justícia.  
Teresa Gisbert Jordá, fiscal coordinadora de Menors del Tribunal Superior de Justícia de València.  
Vicente Llopis Sala, cap de l'Àrea de Justícia Juvenil i Prevenció de la Violència i secretari del jurat.  
La presidenta va donar la benvinguda als membres del jurat i, amb caràcter previ, va procedir a la lectura del decret pel qual es creen els Premis Raquel Payá i que regula la present convocatòria.   
Correspon a la Conselleria de Justícia i Administracions Publiques, entre altres competències, dirigir, impulsar, coordinar i executar la política en matèria de reeducació i reinserció social de menors infractors, elaborant, promovent i executant les mesures per a assegurar una atenció integral en benefici d'aquest.  
Aquests premis porten el nom de Raquel Payá, en reconeixement a aquesta notable pedagoga valenciana, que unia al seu gran amor per València a una constant dedicació a la seua tasca professional d'educadora d'educadors en tots els àmbits de la pedagogia i, en especial, en l'aplicada a la infància i joventut inadaptades.   
L'objectiu dels Premis Raquel Payá de la Generalitat és:  
- fomentar els valors socials i incrementar les oportunitats de reinserció dels menors;  
- incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques;  
- i valorar els comportaments i actituds d'altruisme, generositat, respecte i convivència.  
Tot seguit, es van examinar les propostes efectuades pels directors dels centres de reeducació, valorant-se molt positivament per part dels membres del jurat els mèrits de tots els menors proposats, els noms dels quals s'indiquen tot seguit:  
Adrián Ortolá  
Bilal Attakifi  
Moisés Samaniego  
Juan Manuel Berral Torres  
Rubén Vilaroig Gutiérrez  
Mohamed Hamdam  
Ismail Fashi Fellah  
Pilar González Navarro  
Verónica Merchán Mezquida  
Pawel Tadeusz Barglik  
José Roig Cortés  
Leonardo Pastor Hernández   
Després de les deliberacions adients, i encara deixant constància que tots els candidats proposats són mereixedors, sense cap gènere de dubtes, d'aquest guardó, el jurat va acordar, per unanimitat, atorgar els Premis Raquel Payá de l'any 2009, als menors següents:  
Bilal Attakifi, per la seua actitud col·laboradora i responsable en relació amb la seua evolució personal; per la seua disposició a participar en totes aquelles activitats de tipus formatiu que li són proposades; pel respecte i la cordialitat que mostra en el tracte amb els seus educadors i companys, i, sobretot, per la seua voluntat de convertir el seu internament en una oportunitat per a la seua inserció sociolaboral.  
Ismail Fashi Fellah, pel seu esforç i la seua constància; pels seus progressos en l'àmbit formatiu i laboral; pel seu afany de superació; per la seua disposició a prestar la seua ajuda a tot aquell que la necessita; per l'agraïment que mostra als qui l'ajuden; per la seua capacitat de gaudir amb el que fa, i, sobretot, per ser un exemple d'integració per a altres menors que tenen dificultats semblants a les seues.  
Pilar González Navarro, per la seua disposició i la seua receptivitat al treball educatiu; per l'esforç i l'interés que ha mostrat per a millorar la seua relació amb les persones del seu entorn; per la seua implicació en el seu procés d'inserció sociolaboral; per la seua capacitat de confiar en els altres, i sobretot, per haver estat capaç d'aprendre a enfrontar-se als problemes i a resoldre'ls de forma assertiva.  
I no havent-hi més assumptes que tractar, es donà per acabada la sessió, alçant-se l'acta, que se signa a València, a 20 de gener de 2009.